גיימר

גיימר (מאנגלית: Gamer; בעברית מכונה: מִשְׂחֲקָן) הוא כינוי לחובב משחקי מחשב, משחקי וידאו, משחקי לוח ומשחקי תפקידים. הכינוי משמש במיוחד לחובבי משחקים אשר מבלים זמן רב במשחק, בדיון עם חברים על משחקים או בקריאה על משחקים. במחקר מ-2009 נמצא שלגיימרים יש מספר יכולות קוגניטיביות אשר מפותחות יותר בהשוואה לאוכלוסייה הכללית. ההעצמה של משאבי הקשב מאפשרת לשחקנים להשיג זמני תגובה מהירים יותר ללא פגיעה ברמת הדיוק של הפעולות הנדרשות להם במהלך המשחק. אפקט זה בא לידי ביטוי בטווח רחב של גילים, מתלמידי בית ספר ועד לגילֵי הבגרות. מחקר זה מקבל חיזוק מסוים במאמר סקירה שנעשה בשנת 2019, המראה כי גיימינג אכן תורם בפיתוח יכולות קוגניטיביות שונות התלויות בסוג המשחק. לפי מאמר סקירה אשר התבצע בעקבות הקורונה, משחקי מחשב מקוונים ממתנים סימפטומים שליליים כגון: לחץ, חרדה, דיכאון ובדידות, רצוי לשים לב לתדירות שבה משחקים, שכן על-פי מחקר שנעשה בתחום, אובססיה למשחק עלולה אף להוביל לחוסר מודעות עצמי, תחושת חוסר סיפוק ואף סימפוטמיים פיזיים. גיימרים מסוימים מתמחים באספנות. למייקל תומאסון האמריקני שיא גינס של אוסף משחקי הווידאו הגדול בעולם. מדובר בכ-11 אלף משחקים ששווים כ-4 מיליון ש"ח. עם זאת, לא כל המשחקים באיכות הטובה ביותר. בשנת 2012 אחד הגיימרים האוסטרלים, אוקן קיאה, עמד במשימה ושיחק במשך 135 שעות רצופות, אם כי היה תשוש. עורכי ספר השיאים של גינס אינם מעוניינים שגיימרים יקריבו את בריאותם כדי לעמוד באתגרי הכניסה לספר השיאים וקבעו כללים ברורים כמו: חובה לצאת להפסקה בת 10 דקות בכל שעה, לצאת לאכול לשתות ולישון. עבור אחרים, חוויית המשחק של עשרות שעות רצופות הסתיימה באופן הרבה פחות סימפתי. בשנת 2011 צעיר בן 19, תלמיד קולג' מצטיין, התמוטט ונפטר אחרי ששיחק במשך 12 שעות רצופות במשחק יריות מקוון. עבור משחקים מסוימים המשוחקים על ידי משתמשים מכל העולם, מתקיימות תחרויות רשמיות וקיימות אף קבוצות וליגות, עד לרמה שבה משחק המחשב הוא ענף ספורט כמו כל ענף אחר. למשל המשחק League of Legends שאותו משחקים ברמה גבוהה בקוריאה הדרומית ובכל העולם. עם התפתחות האינטרנט התפתחו הגיימרים והקימו קהילות מקוונות באתרים ייעודיים כדי לעסוק בתחביבם, תוך שימוש ברשתות חברתיות מקוונות, מערכות פורומים וכיוצא בזה. אתרי האינטרנט הפופולריים הם Vgames הפופולרי בקרב הגיימרים בישראל, אתר YourGame, המריץ טורנירים, פורומי גיימינג ושרתי משחק רבים. במסגרת קהילות אלו השחקנים יכולים להחליף חוויות, לשחק זה כנגד זה במשחק רשת, לדון במשחקים ואף להשתתף בטורנירים. טורנירים אלו התפתחו גם הם, ולעיתים נושאים פרסים כספיים גדולים, עד שנוצר התואר "גיימר-פרו" (גיימר מקצועי), המסוגל להתפרנס מתחביבו. פלטפורמות מוכרות נוספות אכן תורמות לקהילות הגיימינג, כגון דיסקורד, המשמש לקביעת זמנים למשחק משותף או Twitch.tv המשמש לשיתוף משחק או צפייה במשחק של שחקנים אחרים, אם בשידור חי או הקלטות. בהקשר של פיתוח מיומנויות חברתיות, מאמר סקירה משנת 2021 מראה כי השתתפות במשחקים רציניים המשלבים שיח אישי, יכולה לתרום למיומנות חברתית. ג'יין מקגוניגל: משחקי מחשב יכולים ליצור עולם טוב יותר – הרצאה באנגלית מאתר TED עם כתוביות בעברית סנדרה אפסון, סיינטיפיק אמריקן, מה קורה במוח של הגיימר?, באתר ynet, 26 במרץ 2012 עומר ברק, הגיימר בן 30, באתר "ידיעות אחרונות", 28 באוקטובר 2016 שירי דובר, ‏"שוק המשחקים? אולי רק שוק הנשק והסמים גדול ממנו", באתר גלובס, 4 במרץ 2017 רפאלה גויכמן, אתם עוד תתפללו שהילד שלכם יהיה גיימר, באתר TheMarker‏, 3 בנובמבר 2017 איריס ליפשיץ קליגר, "נשים בגיימינג נתקלות בחוסר פרגון מצד גברים", באתר "ידיעות אחרונות", 17 באפריל 2019 ירדן בן גל הירשהורן, הגיימריות: נכנסות לעולם פתוח, באתר TheMarker‏, 26 במאי 2020 Extra Credits: "Gamer" - סרטון הסבר על המושג גיימר, כיצד התפתח ומי כלול בהגדרה הזו גיימינג זה (לא) רק משחק ילדים, הרשות הלאומית לביטחון קהילתי מִשְׂחֲקָן במילון שימוש כללי (תשע"ט), באתר האקדמיה ללשון העברית Dye, M. W. G., Green, C. S., & Bavelier, D. (2009). The development of attention skills in action video game players. Neuropsychologia, 47(8-9), 1780–1789. Denilson Brilliant T., Rui Nouchi, Ryuta Kawashima, Does Video Gaming Have Impacts on the Brain: Evidence from a Systematic Review, Brain Sciences 9, 2019-09-25, עמ' 251 doi: 10.3390/brainsci9100251 Federica Pallavicini, Alessandro Pepe, Fabrizia Mantovani, The Effects of Playing Video Games on Stress, Anxiety, Depression, Loneliness, and Gaming Disorder During the Early Stages of the COVID-19 Pandemic: PRISMA Systematic Review, Cyberpsychology, Behavior, and Social Networking 25, 2022-06-01, עמ' 334–354 doi: 10.1089/cyber.2021.0252 Marc-André K. Lafrenière, Robert J. Vallerand, Eric G. Donahue, Geneviève L. Lavigne, On The Costs and Benefits of Gaming: The Role of Passion, CyberPsychology & Behavior 12, 2009-06, עמ' 285–290 doi: 10.1089/cpb.2008.0234 נועה דוד, שיא גינס חדש: אוסף המשחקים הגדול בעולם (ארכיון) שי רינגל, ‏שיא עולם: שיחק ב-Call of Duty במשך 135 שעות רצופות, באתר ‏מאקו‏, 24 בנובמבר 2012 נועה דוד, סיבת המוות: Counter-Strike (ארכיון) Lucy R. Zheng, Catherine M. Oberle, W. A. Hawkes-Robinson, Stéphane Daniau, Serious Games as a Complementary Tool for Social Skill Development in Young People: A Systematic Review of the Literature, Simulation & Gaming 52, 2021-12, עמ' 686–714 doi: 10.1177/10468781211031283